Balju vat Vaal munisipaliteit se bates | Die Vryburger
Diensverskaffers wat uitgekontrakteer is om vullisverwyderingsdienste te behartig, kan ook nie meer soos in die verlede weekliks by huise aandoen nie. Die dienste word nou op 'n maandelikse basis gelewer weens ernstige brandstoftekorte.
'n Verdere probleem is dat net drie vragmotors vir vullisverwydering gebruik word omdat die stadsraad die kontrakteur R9 miljoen skuld vir dienste gelewer. Intussen hoop vullis oral op en is 'n gesondheidsgevaar onafwendbaar as die situasie voortduur.
Gerda Senekal, VF Plus raadslid, sê hulle kantore word oorval met oproepe van inwoners wat dreig om hul dienstegeld terug te hou weens die swak dienslewering op die dorp.